სათხე
სათხე — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში, თემის ცენტრი (სოფლები: სათხე, დიდი არაქალი, პატარა არაქალი, ოროჯოლარი). მდებარეობს ნინოწმინდიდან ჩრდილო–აღმოსავლეთით 12 კმ–ზე, მდინარეების ბუღდაშენისა და ფარავნის შესაყართან, ზღვის დონიდან 1840 მ-ზე. 2002 წლის აღწერის მონაცემებით სოფელში ცხოვრობს 2222 კაცი. სოფელში არის საჯარო სკოლა. სოფელი ამჟამად დასახლებულია XIX საუკუნის 30–იან წლებში არზრუმიდან გადმოსახლებული სომხებით. სოფლის სახელი გამჭვირვალეა და ტიპიურია ქართული სინამდვილისთვის. როგორც ჩანს, ჯავახეთის ეს მიდამოები ცნობილი ყოფილა თხის სიმრავლით და ამიტომ უწოდებიათ მისთვის სათხე.